**Referat**

**Bestyrelses- og formøde nr. 7, 2018 - 2019**

Torsdag 17. jan. 2019 kl. 18.00 – 20.30  
Brænderigården, mødelokalet på 100-gangen (1. sal), Algade 104, 4760 Vordingborg

**Deltagere:**

Birthe Hermansen, Jette Rosenberg, Otto Jensen, Lisbeth Palsgart, Jørgen Nexøe-Larsen, Helene Hansen, Henrik Hjorth Madsen, Ib Petersen, Dorthe Nielsen, Anna Adsetts Edberg Hansen

Niels Jørgen Abildgaard, Stella Steengaard

**Afbud:**

Alf Hansen, Torben Heien Hansen, Winnie Lindner, Anders J. Andersen, Inge Vinter, Ketty Bagger, Susanne Halkvist, Reka Munksgaard, Martin Grangaard og Bent Gaarsted (VHI),

**Dagsorden** – godkendt med ændring om, at pkt. 6 behandles først. (Et bestyrelsesmedlem

skulle forlade mødet tidligt).

1. **Handicaprådet siden sidst** v/ Winnie – afbud

DH-V har måtte aflyse bestyrelses- og formøde den 7. nov. og 5. dec. 2018. Siden møde i bestyrelses- og formødegruppen den 19. sept. 2018 har der været afholdt 3 møder i Handicaprådet den 24. sept. 2018, 13. nov. 2018 og 12. dec. 2019. Den 13. nov. er bl.a. skabelon for handicappolitisk handlingsplan behandlet i Handicaprådet. Der orienteres fra møderne og om rådets høringssvar. Bestyrelsen og formødegruppen drøfter og beslutter om der følges op på emner behandlet i Handicaprådet.

I forbindelse med afbud tilføjer Winnie:

*”Jeg vedhæfter referatet fra de tre HR møde og eftersender bilag høringssvar som ikke tidligere er fremsendt.”*

**Bilag:** Referater med bilag incl. høringssvar findes på Handicaprådets hjemmeside <https://vordingborg.dk/handicapraadet/moeder/>  
Tre referater vedhæftes. Høringssvar afventes.

**Drøftelse:** Helene - som er eneste tilstedeværende Handicaprådsmedlem - orienterede om høringssvarene og de behandlede punkter ved de 3 møder. Sekretariatschef Helle Munk, der var gæst ved mødet den 12-12-2018, ville sikre, at Vordingborg kommune vil leve op til anbefalingerne i Det Centrale Handicapråd.s pjece om både psykisk og fysisk tilgængelighed, og om kommunikation fra Kommunen frem mod valgdagen, bl.a. ville forsamlingshusene blive kontaktet.  
**Borgerrådgiver** – stillingsopslag frigivet. Ansættelse under kommunalbestyrelsen. Stilling forventes besat 1. marts. Valgløfte indfries. DH-V har længe ønsket og arbejdet for at der i Vordingborg Kommune er en borgerrådgiver. Glade for det nu snart er en realitet.

**Koordinerende sagsbehandler**, som skal være behjælpelig, når borgere med behov for kontakt til flere forvaltninger / dele af kommunen har én sagsbehandler som formidler videre på tværs i forvaltningerne. Helene og Stella opfordrer til at bestyrelsen drøfter koordinerende sagsbehandler for at afdække om der fra DH-V’s side er et fælles ønske om det og om det bringes ind i Handicaprådet.

Ingen kommentarer.

**Beslutning**: Taget til efterretning.

1. **Næste møde i Handicaprådet den 28. januar 2019** v/ Winnie – afbud.

Heleneorienterede i stedet.Øvrige medlemmer af Handicaprådet har meldt forfald.

**Punkt til orientering**

I forbindelse med afbud oplyser Winnie:

*”Handicaprådet besluttede på mødet i November – at afholde temamøde om FN’s Handicapkonvention på første møde i 2019 - med oplæg v/ Jeppe Kerckhoffs fra Konsulenthuset DHF*

*På handicaprådet møde den 28. januar  – behandles der således  ikke andre punkter – deres henvendelse vedhæftet til orientering.  
Handicaprådet  var desuden enige om, at alle stedfortrædere indbydes til at deltage i Temamødet  - de vil derfor modtage indkaldelse og program for temamødet”*

**Bilag:** Konsulenthuset, 17. okt. 2018

**Drøftelse:** Det fremgår nu, at Handicaprådets formandskab har fastlagt den endelige dagsorden for det kommende møde i handicaprådet d. 28-1-19:

**Pkt. 1. Temadrøftelse FN’s Handicapkonvention** (alle stedfortrædere er indbudt til at deltage)

Kl. 18-19 Oplæg v/ Jeppe Kerckhoffs  Konsulenthuset DHF (jf. tidlige fremsendt henvendelse)

Kl. 19-20 Drøftelse om – hvordan handicaprådet kan bidrage til at omsætte de handicappolitiske principper til handling.

**Kl. 20-21 Følgende dagsorden:**

**Pkt. 2. Året der gik – Status på 2018** (hvad nåede vi? hvordan gik det? og hvad kunne vi gøre bedre?)

**Pkt. 3 Status på Tilgængelighedssager**  (evt. status fra møde vedr. Vandhuset –lige adgang for alle)

**Beslutning:** Taget til orientering.

1. **Økonomi** v/ Winnie – afbud. I Winnies sted: Dorthe  
    Som økonomiansvarlig har Winnie udarbejdet regnskab for 2018 og budget 2019.   
    Senest med udgangen af februar 2019 kan ansøges om driftsmidler i DH centralt og de  
    bevilligede midler vil komme til udbetaling i april 2019.  
    Bestyrelsen har i maj besluttet, at der af driftsmidlerne for DH-V i 2018 reserveres penge til afholdelse af årsmødet den 12. marts 2019.  
    DH afdelinger kan ikke søge og få andel i Lokalforeningspuljen (spillehalsmidlerne) som  
    DH centralt er puljeansvarlig for. Vi har derfor ikke, som det blev os stillet i udsigt, haft mu-  
    lighed for at søge midler i Lokalforeningspuljen til dækning af den manglende bevilling til  
    drift.   
    Winnie har i egenskab af formand for LEV Stevns-Vordingborg-Faxe søgt Lokalforenings-  
    puljen til afholdelse af fælles bestyrelses- og formøder forud for møder i Handicaprådet.  
    Det er lykkedes desværre heller ikke ad den vej at opnå bevilling, så vi kunne have øko-  
    nomi til at holde bestyrelses- og formøder.

Den 17. dec. 2018 har Vordingborg Kommune orienteret om at DH-V i slutningen af januar  
 vil modtage 10.000 kr., som delvis imødekommelse af ansøgte midler til afholdelse af mø-  
 der mm. i 2019.

I forbindelse med afbud tilføjer Winnie:

*”Årsregnskab for 2019 kan ikke nå at være færdig og revideret til 17. jan. – skal i øvrigt og-  
 så først behandles af FU og fremsendes til godkendelse på Årsmødet i marts.*

*Forslag til budget 2019 skal derimod godkendes af bestyrelsen – bilag er tidligere fremsendt til alle.”*  
**Bilag:** budget 2019 for DH-V og regnskab 2018 for DH-V dog ikke endeligt afstemt,  
10.000 kr. fra Vordingborg Kommune er §18-midler.  
**Drøftelse:** DH-V har fået tilladelse til at overføre 1.366 kr. bevilliget til fælles aktiviteter i DH afd. Stevns, Faxe, Næstved og Vordingborg til i stedet at blive brugt til drift i DH-V. Dorthe orienterer de øvrige DH afd. om det.Dorthe fremlagde budgettet for 2019 og bemærkningerne hertil. Det blev konstateret, at budgettet er stramt. Det blev drøftet om der kunne spares på udgifterne til bestyrelses- og formøderne. Anna undersøger, hvad madprisen vil være, hvis vi holder møderne i mødelokalet på Brænderigården og forplejning leveres af madservice.

Ingen øvrige bemærkninger.

**Beslutning:** Budgettet blev godkendt.

1. **Tema ”Sammen er vi stærke”  
   Ordet skaber, hvad det benævner** v/ StellaPunktet blev udskudt på mødet 19. sept. Tages op nu.   
   Segregation kontra specialundervisningstilbud, inklusion og eksklusion – er ofte benyttede begreber i den politiske kommunikation og den lokale debat.  
   Hvordan holder vi fokus og hvordan kan vi gøre hos os selv og fx i forhold til politikere/  
   embedsmænd og medierne. Det handler om at påvirke holdninger til handicap og mennesker med handicap.

**Drøftelse:** Børn/unge-netværket havde læserbrev klar som reaktion på flere udtalelser til pressen ved skolebestyrelsesformanden om at det er de segregerede børns skyld at økonomien i Præstø Skole er anstrengt, men valgte i stedet at tage kontakt til politikerne. Politikerne var meget lydhøre, og ønsker at undgå diskriminerende ordbrug både blandt sig selv og i kommunens embedsværk. Spurgte også til, hvad vi selv kunne ønske. Hertil svarede vi: konkret og ikke-værdiladede udtryk, fx børn med behov for specialundervisning.  
Hvad kan vi gøre selv? Vi kan omtale os selv og andre som mennesker med handicap – ikke som handicappede. Ligger i tråd med vigtigste budskab til FMM18 i oplægget Crip Perspektiver på scenen med Jacob Nossell og Sigrid Netteberg.   
Vi er mennesker og ikke vores handicap. Formuleringen ”mennesker med handicap” kan synes lidt ”tung”, men det virker og er ikke så besværligt, som det først kan virke.   
Vi ønsker at påvirke holdninger til handicap og mennesker med handicap i positiv retning, og dette er en af måderne vi sprogligt kan bidrage til det på.  
Institut for Menneskerettigheder tilbyder gratis online grundkursus i menneskerettigheder. Handicapkonventionen er en af menneskerettighedskonventionerne: Der ligger link i nyhedsopslag på DH-V’s hjemmeside. Link direkte til onlinekurserne på Institut for Menneskerettigheder:  
https://menneskeret.dk/viden/laeringsportalen/civilsamfund/introduktion-menneskerettigheder

Ingen øvrige bemærkninger.

**Beslutning:** Taget til efterretning.

1. **Nyt fra netværkene**

Tovholderen for hvert netværk lægger op til debat om aktuelle udfordringer og opgaver, Indenfor netværkets område.

**Tilgængelighedsnetværket** v/ Ib

Ny tovholder for netværket er ikke udpeget.

Møde 2. okt. 2018 om tilgængelighedspuljen.

Årsmøde for foreninger (KIF), bl.a. omtalt lige adgang til aftenskoletilbud.

**Voksen/Ældre Netværket** v/ Jette

Har ændret kommissorium og haft et dejligt møde med rigtig god snak om mange  
 hverdagsproblemer og har fået et nyt medlem.

**Sundhedsnetværket** v/ Niels Jørgen

Har bidraget med indlæg/bemærkninger til Handicaprådets høringssvar, hvoraf nogle er kommet med i servicemeddelelser og kvalitetsstandarder indenfor sundheds- og genoptræningsområdet.

Det er også besluttet, at udvalg og afdelinger, der har med handicappede at gøre endelig har indført ”tværfaglig indsats”.

**Børn/unge-netværket** v/ Helene  
Præstø Skole er udfordret på økonomien. Flere indlæg i den lokale presse, hvor bl.a. skolebestyrelsesformand Peter Madelung har udtalt sig om, at det er de segregerede børns skyld, at der sker afskedigelse af lærere og at almenundervisningen udsultes, skolebod lukkes osv. Hidtidig skoleleder har fået nyt job og der er ansat ny skoleleder fra 1. jan. 2019.  
Internt møde 4. okt. om situationen i Præstø Skole og 7. nov. 2018 vedr. strategi.  
Børn/unge-netværket ved Helene og Stella har 15. nov. 2018 holdt møde med borgmester Mikael Smed, formand for Børn, Unge og Familieudvalget Nikolaj Reichel og formand for §17.4 skoleudvalget Mette Gerdøe om inklusion og specialundervisning og økonomi. Vi talte bl.a. om specialskoletilbud i og uden for Vordingborg Kommune. Skriftlig opfølgning.  
Om overgang ung til voksen, har der 22. nov. været afholdt opfølgningsmøde på mødet i januar 2018. Fra DH-V deltog Stella, Helene og Winnie. Forvaltningen var repræsenteret ved Handicap og Psykiatri (voksenområdet), Jobcentret, to ledende embedsmænd fra Børn og Familie og leder af PPR og Forebyggelse. Efterfølgende telefonisk opsamling med Jobcentret og PPR. Fremadrettet er aftalt årlige møder i dette forum.  
Forsat en del bisidninger og udfordringer for børn, særligt Bridge.

1. **Årsmøde 2019** v/ Stella og HeleneDH-Vordingborg holder årsmøde 12. marts 2019 i Hollænderhaven.  
   Datoer for planlægning. Hertil: hvem der kunne være ordstyrer til årsmødet og drøftelse af hvilket indlæg, det kunne være interessant at indlede årsmødet med.

**Drøftelse:** Der holdes FU-møde den 30-1-2019 og den 20-2-2019 med henblik på planlægning af årsmødet samt bestyrelses- og formøde den 7-3-2019 forud for handicaprådesmødet den 13. marts 2019. Sted for disse møders afholdelse oplyses senere.

Forslag til ordstyrer eller hvilke indlæg, der kunne være interessant at indlede årsmødet med, blev ikke drøftet. .

Under punktet blev der spurgt ind til, hvad årsagen var til det ekstraordinære FU-møde den 17-10-2018 og mailudvekslingen mellem formandskabet (Stella og Helene) og de øvrige medlemmer af FU.

Stella og Helene er trådt til side som formandskab for at give rum til fri og åben drøftelse internt i bestyrelsen. Mailkorrespondancen med forretningsudvalgets input har bestyrelsen modtaget. Formandskabet ønsker at redegøre for bevæggrunden for beslutningen. Helene og Stella har med nogle ugers mellemrum uafhængigt af hinanden fået henvendelser fratoforskellige politikere i Handicaprådet. De vil os/DH-V det godt. Derfor synes formandskabet det er bekymrende og alvorligt når disse menneskers fortæller, at DH-V i Handicaprådet risikerer at miste momentum og forspilder muligheder. Helene og Stella mener der bør lyttes når det tilrådes at inddrage politikerne bedre og have fokus på fremtiden. Desværre lykkedes det ikke at vinde lydhørhed for det i forretningsudvalget. Da det bestemt har betydning at de pågældende har henvendt sig til formand og næstformand er det ikke muligt at oplyse, hvem formandskabet er blevet kontaktet af.

Med baggrund i at bestyrelsen er DH-V’s højeste myndighed, overlod formandskabet punktet til drøftelse blandt bestyrelsens medlemmer.

Stella og Helene forlod herefter mødelokalet for at bestyrelsen frit kunne drøfte.

Dorthe og Niels Jørgen henviste til de mails de øvrige FU-medlemmer (Winnie, Alf, Torben og suppleanterne Dorthe og Niels Jørgen) havde sendt, og oplyste i øvrigt, at de alle havde spurgt bestemt til, hvem de to politikere var, og hvad de konkret havde sagt. Det kunne vi ikke få at vide og gav udtryk for, at vi ikke kunne forstå, at to medlemmer af Handicaprådet og medlemmer af Kommunalbestyrelsen ville optræde anonymt.

På den baggrund traf flertallet af FU beslutning om, at DH-V ikke skulle foretage mere i sagen.

Bestyrelsen drøftede situationen og kunnet ikke forstå, hvad kerneproblemet er, og at det skaber splid i DH-V og i Handicaprådet. **Beslutning:** Da situationen skal drøftes på næste møde i Handicaprådet under pkt. 2, besluttede bestyrelsen i enighed (bestyrelsesmedlemmerne er deltagerne undtagen Niels Jørgen og Stella) at afvente resultatet heraf, før man tog videre beslutning.

Dette blev meddelt Helene og Stella, der kom til stede i mødelokalet igen.

(Tre ud af fire DH-repræsentanter i Handicaprådet har meldt afbud til dette bestyrelsesmøde og da Helene er det fjerde medlem fra DH-V i Handicaprådet, deltog ingen som er med til møderne i Handicaprådet i drøftelsen af dette punkt.)

1. **Gensidig orientering**. /Stella orienterede.- Forretningsudvalget i DH-V holdt ekstraordinært møde 17. okt. 2018.  
     
   - I Institut for Menneskerettigheder har Stella deltaget i kursus om Handicapkonventionen og diskrimination. Senere kontakt om diskriminerende ordbrug.  
     
   - Vinterkursus og formandsmøde 3. nov. 2018. Fra DH-V deltog Jette, Reka, Niels Jørgen, Helene og Stella. Materialer for vinterkursus og formandsmøde i DH er tidligere sendt til bestyrelses- og formødegruppen.  
     
   - 26. okt. 2018 afholdt midtvejsmøde om rammeaftalen 2019-2021. Fra Handicaprådet i Vordingborg deltog Helene og fra Dialogforum på Handicapområdet deltog Stella. Winnie måtte melde afbud. Materiale fra midtvejsmødet er tidligere sendt til bestyrelses- og formødegruppen. Ordinært møde i Dialogforum på Handicapområdet den 6. nov. 2018.  
     
   - De 17 DH afdelinger i Region Sjælland holdt den 1. okt. 2018 møde i Regionshuset i Sorø. Winnie, Anna og Stella deltog. Regionsrådsformand Heino Knudsen indledte mødet. Beslutning: arbejdsgruppe nedsættes, forbereder årsmøde for DH afdelingerne i Region Sjælland.

Niels Jørgen /ref.